*Sutarties projektas*

**„Tūkstantmečio mokyklų“ programos projektas**

**„Tūkstantmečio mokyklos I“**

**PASLAUGŲ VIEŠOJO PIRKIMO–PARDAVIMO SUTARTIS**

202 m. d. Nr.

Pirkimo numeris įrašyti

Pirkimo pavadinimas įrašyti

Komisijos protokolo ar pirkimo pažymos dėl laimėjusio pasiūlymo nustatymo data ir Nr. įrašyti

**Perkančiosios organizacijos pavadinimas – Ignalinos rajono savivaldybės administracija (toliau – Pirkėjas)**

Adresas: Laisvės a. 70, LT-30122 Ignalina

Įmonės kodas 288768350

PVM mokėtojo kodas: nėra PVM mokėtojas

Atsiskaitomosios sąskaitos numeris LT067182200001130990

**Tiekėjo pavadinimas – įrašyti (toliau – Tiekėjas)**

Adresas: įrašyti

Įmonės kodas įrašyti

PVM mokėtojo kodas įrašyti

Atsiskaitomosios (-ųjų) sąskaitos (-ų) numeris (-iai) mokėjimams vykdyti įrašyti

*(Jeigu tai jungtinės veiklos sutarties pagrindu veikianti ūkio subjektų grupė, nurodyti, iš kokių ūkio subjektų sudaryta, visų šių subjektų pavadinimus, įmonės ir PVM mokėtojo kodus, adresus, atsakingojo partnerio pavadinimą ir šiam partneriui atstovaujančio asmens pareigas, vardą, pavardę)*

**Pirkėjas ir Tiekėjas sudarė šią viešojo pirkimo–pardavimo sutartį (toliau – Sutartis).**

**SPECIALIOSIOS SĄLYGOS**

I SKYRIUS

SUTARTIES DALYKAS

1. Sutarties dalykas yra Sutarties specialiųjų sąlygų 4 skyriuje nurodytų paslaugų pirkimas (toliau vadinama – paslaugos).

**II SKYRIUS**

**TIEKIMO SĄLYGOS IR TERMINAI**

1. Paslaugos turi būti teikiamos šiuo adresu: į Stažuotę Prancūzijoje išvykstama ir iš Stažuotės grįžtama - Mokyklos g. 2, Ignalina

3. Paslaugų teikimo terminas – Stažuotė turi būti organizuota laikotarpyje nuo 2025 m. kovo 1 d. iki 2025 m. gegužės 31 d., dokumentai po stažuotės pateikti iki 2025 m. birželio 13 d..

4. Paslaugų teikimo termino pratęsimas nenumatomas. Tiekėjas supranta, kad COVID-19 viruso sukelta pandemija nėra laikytina nenugalimos jėgos aplinkybe (*force majeure*) ir atitinkami pandemijos padariniai jam nesutrukdys tinkamai įvykdyti Sutartį.

**III SKYRIUS**

**SUTARTIES GALIOJIMO TERMINAS IR VYKDYMO PRADŽIA**

5. Sutartis įsigalioja, kai Sutartį pasirašo abi Sutarties šalys (jei šalys pasirašo skirtingu metu, Sutarties įsigaliojimo data laikoma paskutiniosios šalies parašo data).

6. Sutartis galioja iki visiško Sutartyje numatytų įsipareigojimų įvykdymo, tačiau visais atvejais prekių teikimo, darbų atlikimo, paslaugų teikimo terminas negali būti ilgesnis nei 3 (treji) metai nuo Sutarties įsigaliojimo dienos.

7. Sutartis gali būti pradėta vykdyti tik tada, kai Tiekėjas Sutarties bendrųjų sąlygų nustatyta tvarka raštu pateikia Pirkėjui informaciją apie tuo metu žinomų subtiekėjų pavadinimus, kontaktinius duomenis ir jų atstovus, arba informuoja Pirkėją, kad subtiekėjai nebus pasitelkiami. Informacija Pirkėjui turi būti pateikta per 5 (penkias) darbo dienas nuo Sutarties įsigaliojimo dienos, jei per nustatytą terminą informacija nėra pateikiama, laikoma, kad subtiekėjai nebus pasitelkiami.

**IV SKYRIUS**

**SUTARTIES KAINA IR MOKĖJIMO SĄLYGOS**

8. Ši Sutartis yra fiksuotos kainos Sutartis. Sutarties kaina Sutarties vykdymo metu, išskyrus Sutarties specialiosiose sąlygose numatytą PVM tarifo perskaičiavimą, Sutarties kainos peržiūrą ir kitus Sutartyje numatytus atvejus, negali būti keičiama.

9. Teikiamos šios paslaugos:

|  |  |  |  |  |  |
| --- | --- | --- | --- | --- | --- |
| **Valiuta** | | | | | **Eurai** |
| **Eil. Nr.** | **Paslaugos pavadinimas3** | **Mato vnt.** | **Vieneto kaina be PVM1** | **Kiekis** | **Suma be PVM1** |
| 1. | Stažuotė „Prancūzijos paveldo įtaka tobulinant kultūrinę, meninę ir socialinę kompetencijas įvairių dalykų pamokose“ | Kompl. | įrašyti | 1 | įrašyti |
| **Sutarties kaina be PVM1** | | | | | įrašyti |
| **PVM(įrašykite tarifą) kaina2** | | | | | įrašyti |
| **Sutarties kaina su PVM1** | | | | | įrašyti |
| **Bendra kaina su PVM žodžiais:įrašyti** | | | | | |

Jei suma skaičiais neatitinka sumos žodžiais, teisinga laikoma suma žodžiais.

* 1. Kainos nurodomos suapvalintos, paliekant du skaitmenis po kablelio.
  2. Tais atvejais, kai pagal galiojančius teisės aktus Tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka.
  3. Paslaugos pavadinimas turi atitikti techninėje specifikacijoje nurodytą paslaugos pavadinimą.

10. Į fiksuotą Sutarties kainą yra įskaityti visi mokesčiai ir visos su Sutarties vykdymu susijusios išlaidos.

11. Sutarties kaina peržiūrima:

11.1. dėl PVM tarifo pokyčio: jei Sutarties vykdymo metu pasikeičia (padidėja ar sumažėja) PVM tarifas, Sutarties kaina su PVM atitinkamai didinama arba mažinama, jei pagal galiojančius teisės aktus Tiekėjui reikia mokėti PVM. Sutarties kainos perskaičiavimo formulė pasikeitus PVM tarifui:

Sn= A + × ( 1 + )

Sn – perskaičiuota Sutarties kaina;

Ss – Sutarties kaina iki perskaičiavimo;

A – įvykdytų sutartinių įsipareigojimų (pristatytų prekių, suteiktų paslaugų ir kt.) kaina (su PVM) iki

perskaičiavimo;

Ts – senas PVM tarifas (procentais);

Tn – naujas PVM tarifas (procentais);

11.2. Sutartyje nėra numatytos kainos peržiūros sąlygos, nesusijusios su mokesčių pasikeitimu.

12. Sutarties kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi. Perskaičiuojant kainą, jei reikia, šalių rašytiniu sutarimu yra koreguojama ir mokėjimų tvarka.

13. Apmokėjimas vykdomas tokia tvarka:

13.1. Avansinis mokėjimas Tiekėjui nemokamas.

13.2. Mokėjimas atliekamas tik tada, kai Pirkėjas patikrina paslaugų kokybę ir / ar kitus numatytus Tiekėjo įsipareigojimus (jei buvo numatyta) ir abi šalys pasirašo paslaugų perdavimo–priėmimo aktą. Paslaugų perdavimo–priėmimo aktas turi būti pasirašomas ne vėliau kaip iki atsiskaitomojo mėnesio 20 dienos.

13.3. Mokėjimas atliekamas remiantis Tiekėjo pateikta elektronine sąskaita faktūra / PVM sąskaita faktūra (toliau – elektroninė sąskaita) už faktiškai įvykdytus Tiekėjo įsipareigojimus. Elektroninė sąskaita turi atitikti perdavimo–priėmimo aktą pagal turinį.

13.4. Tarpiniai mokėjimai atliekami ne dažniau kaip du kartus per kalendorinį mėnesį (netaikoma).

14. Apmokėjimo tvarka gali būti keičiama Sutartyje numatytomis sąlygoms. Kai Sutartyje numatytais atvejais tarp Tiekėjo, Pirkėjo ir subtiekėjo yra sudaroma trišalė sutartis:

14.1. atliekant tiesioginius mokėjimus subtiekėjui, turi būti vadovaujamasi trišalėje sutartyje nustatyta apmokėjimo tvarka;

14.2. atliekant mokėjimus Tiekėjui, turi būti nustatyta nauja apmokėjimo Tiekėjui tvarka, įforminta šalių rašytiniu susitarimu, atsižvelgiant į subtiekėjui pagal trišalę sutartį mokamą dalį;

14.3. negali būti keičiama Sutarties kaina.

15. Mokėjimus Pirkėjas privalo įvykdyti ne vėliau kaip per 30 kalendorinių dienų nuo perdavimo–priėmimo akto pasirašymo ir elektroninės sąskaitos gavimo, kai Tiekėjas tinkamai suteikė paslaugas ir įvykdė kitus numatytus Tiekėjo įsipareigojimus (jei buvo numatyta) bei pateikė Pirkėjui visus tinkamus dokumentus. Elektroninė sąskaita gali būti išrašoma tik po perdavimo–priėmimo akto pasirašymo.

**V SKYRIUS**

**PRIEVOLIŲ ĮVYKDYMO UŽTIKRINIMAS IR DELSPINIGIAI**

16. Tiekėjas, nutraukus Sutartį dėl Tiekėjo sutartinių įsipareigojimų pažeidimo, dalinio ar visiško jų nevykdymo arba netinkamo vykdymo, moka Pirkėjui 10 (dešimt) procentų Sutarties kainos be PVM dydžio baudą per 5 (penkias) darbo dienas nuo Pirkėjo pareikalavimo pateikimo dienos.

17. Jeigu Tiekėjas vėluoja vykdyti sutartinius įsipareigojimus, Pirkėjas skaičiuoja 0,03 procento dydžio delspinigius Sutarties bendrosiose sąlygose nustatyta tvarka.

**VI SKYRIUS**

**SUSIRAŠINĖJIMAS**

18. Susirašinėjimas tarp Sutarties šalių vykdomas lietuvių kalba.

19. Pirkėjo ir Tiekėjo vienas kitam siunčiami pranešimai turi būti raštiški ir siunčiami už Sutarties vykdymą paskirtų atsakingų asmenų adresais.

20. Pirkėjo ir Tiekėjo už Sutarties vykdymą paskirti atsakingi asmenys:

|  |  |  |
| --- | --- | --- |
|  | **Tiekėjas** | **Pirkėjas** |
| Vardas, pavardė | įrašyti | įrašyti |
| Pareigos | įrašyti | įrašyti |
| Telefonas | įrašyti | įrašyti |
| El. paštas | įrašyti | įrašyti |

**VII SKYRIUS**

**KITOS NUOSTATOS**

21. Ši Sutartis sudaroma lietuvių kalba.

22. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai. Sutarties lapai su priedais turi būti sunumeruoti vientisa numeracija, susiūti taip, kad nepažeidžiant susiuvimo nebūtų galima į Sutartį įdėti naujų lapų arba juos pakeisti. Sutarties paskutinio lapo antroje pusėje turi būti patvirtinimas Tiekėjo ir Pirkėjo arba jų įgaliotųjų asmenų parašais, nurodytas pasirašiusiojo asmens vardas, pavardė ir Sutartį sudarančių lapų skaičius. Šie reikalavimai netaikomi, jei Sutartis pasirašoma kvalifikuotu elektroniniu parašu, atitinkančiu Sutarties bendrosiose sąlygose nustatytus reikalavimus.

23. Už sutarties vykdymą IČKG atsakingas asmuo – TŪM įtraukiojo ugdymo koordinatorė Asta Samukėnienė, tel. +370 612 22675, el. p. asta.samukeniene@ignalinosgimnazija.lt ir IRŠPT atsakingas asmuo – Rima Cibulskienė, tel. +370 386 52600, el. p. [irspt.direktore@ignet.lt](mailto:irspt.direktore@ignet.lt).

24. Aplinkosauginiai reikalavimai.

Atliekamas žaliasis pirkimas Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (2022-12-13 Nr. D1- 401 aktuali redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4 punktu, dalis pirkimo objekto tenkina Aprašo 4.4.3 papunktyje nustatytą sąlygą, t. y. perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios tiekimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, todėl dalis pirkimo objekto atitinka šį reikalavimą.

**VIII SKYRIUS**

**SUTARTIES DOKUMENTŲ PIRMUMAS**

25. Sutartį sudaro specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir /ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms. Sutarties specialiųjų sąlygų priedai:

25.1. 1 priedas. Techninė specifikacija ir perkančiosios organizacijos iki pasiūlymų pateikimo termino išsiųsti paaiškinimai (jei jų bus).

25.2. 2 priedas. Tiekėjo pasiūlymas, perkančiosios organizacijos prašymai paaiškinti pasiūlymą ir Tiekėjo paaiškinimai, pateikti pirkimo procedūros metu *(jei jų bus)*.

25.3. 3 priedas. Paslaugų priėmimo–perdavimo akto forma.

25.4. 4 priedas. Trišalės atsiskaitymo sutarties forma.

26. Laikoma, kad Sutartį sudarantys dokumentai vienas kitą paaiškina. Kiekvienas paskesnės eilės dokumentas turi žemesnę juridinę galią nei prieš jį nurodytas dokumentas. Neaiškumo ar prieštaravimo atveju jais vadovaujamasi šiame skyriuje nurodyta eilės tvarka.

**IX SKYRIUS**

**BAIGIAMOSIOS NUOSTATOS**

27. Pirkėjo už Sutarties ir jos pakeitimų viešinimą atsakingu paskirtas asmuo: įrašyti vardą, pavardę, pareigas, kontaktinius duomenis ir kt.

28. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė toliau nurodyta data.

|  |  |  |  |
| --- | --- | --- | --- |
| **Tiekėjas** | | **Pirkėjas** | |
| Vardas, Pavardė | įrašyti | Vardas, Pavardė | įrašyti |
| Pareigos | įrašyti | Pareigos | įrašyti |
| Parašas | įrašyti | Parašas | įrašyti |
| Data | įrašyti | Data | įrašyti |

**BENDROSIOS SĄLYGOS**

**I SKYRIUS**

**SUTARTIES AIŠKINIMAS**

1. Sutarties antraštės ir skyrių pavadinimai negali būti naudojami jai aiškinti.

2. Priklausomai nuo konteksto, žodžiai, vartojami vienaskaita, gali reikšti daugiskaitą ir atvirkščiai, o vyriškosios giminės žodžiai gali reikšti moteriškąją ir atvirkščiai.

3. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme.

4. Sutarties trukmė ir kiti terminai yra skaičiuojami darbo dienomis, jei Sutartyje nenurodyta kitaip.

**II SKYRIUS**

**TAIKYTINA TEISĖ IR SUTARTIES KALBA**

5. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai, įstatymų įgyvendinamieji teisės aktai.

6. Sutartis sudaryta ir turi būti aiškinama pagal Lietuvos Respublikos teisę.

7. Sutarties kalba apibrėžiama Sutarties specialiosiose sąlygose.

**III SKYRIUS**

**SUSIRAŠINĖJIMAS**

8. Su Sutarties įgyvendinimu susijusiais klausimais Sutarties šalys susirašinėja Sutarties specialiosiose sąlygose numatyta kalba ir nurodytais adresais.

9. Sutarties šalių viena kitai siunčiami pranešimai turi būti raštiški. Jei Sutartyje nenustatyta kitaip, šalims pranešimai turi būti siunčiami paštu, elektroniniu paštu arba įteikiami asmeniškai. Pasikeitus Sutarties šalių adresams, telefonų numeriams ar kitiems rekvizitams, šalys ne vėliau kaip per 5 (penkias) darbo dienas nuo pakeitimų dienos raštu informuoja viena kitą apie pakeitimus. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.

10. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

11. Pranešimai neturi būti nepagrįstai sulaikomi arba delsiami išsiųsti.

**IV SKYRIUS**

**PIRKĖJO TEISĖS IR PAREIGOS**

12. Pirkėjas bendradarbiauja su Tiekėju ir suteikia jam informaciją, reikalingą tinkamam Sutarties įvykdymui.

13. Jei reikia, per 5 darbo dienas nuo Sutarties sudarymo Pirkėjas Tiekėjui nemokamai pateikia brėžinių, reikalingų Sutarčiai vykdyti, kopijas, taip pat specifikacijų ir kitų Sutarčiai vykdyti reikalingų dokumentų kopijas.

14. Pirkėjas turi teisę duoti nurodymus ir pateikti papildomus dokumentus ar instrukcijas, jei tai būtina tinkamam Sutarties įvykdymui.

15. Pirkėjas turi teisę bet kuriuo metu tikrinti paslaugų teikimo eigą ir kokybę, o pastebėjęs nukrypimų nuo Sutarties sąlygų, bloginančių paslaugų kokybę, ar kitų trūkumų, nedelsdamas apie tai pranešti Tiekėjui ir reikalauti ištaisyti pažeidimus. Jeigu paslaugų teikimo metu paaiškėja, kad paslaugos nėra teikiamos tinkamai, Pirkėjas turi teisę nustatyti Tiekėjui protingą terminą trūkumams pašalinti, o jeigu Tiekėjas per nustatytą terminą šio reikalavimo neįvykdo – nutraukti Sutartį ir reikalauti atlyginti nuostolius.

16. Pirkėjas privalo Sutartyje nustatytomis sąlygomis laiku apmokėti Tiekėjo pateiktas ir patvirtintas sąskaitas.

17. Pirkėjas gali turėti ir kitų teisių ir pareigų, jei jos numatytos Sutartyje ir jos prieduose.

**V SKYRIUS**

**TIEKĖJO TEISĖS IR PAREIGOS**

18. Tiekėjas visą Sutarties vykdymo laikotarpį turi užtikrinti pirkimo, kurį įvykdžius buvo sudaryta ši Sutartis, dokumentuose nustatytų jo pašalinimo pagrindų nebuvimą.

19. Tiekėjas patvirtina, kad yra gavęs visą būtiną informaciją, kurią Tiekėjas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba paslaugų teikimui.

20. Turi būti laikoma, kad Sutartyje nurodyta kaina apima visus Tiekėjo sutartinius įsipareigojimus ir visa, kas būtina tinkamai vykdyti ir užbaigti paslaugų teikimą.

21. Tiekėjas įsipareigoja tinkamai vykdyti Sutartį, nustatytu terminu vykdyti sutartinius įsipareigojimus pagal Sutarties, pasiūlymo, techninės specifikacijos sąlygas ir Pirkėjo pateiktus užsakymus (jei taikoma) už ne didesnę nei šioje Sutartyje nurodytą kainą, vykdyti kitus Sutartyje nustatytus įsipareigojimus, savo rizika bei pajėgumais kaip įmanoma rūpestingai ir efektyviai, įskaitant, bet neapsiribojant pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.

22. Jei Sutartyje nenustatyta kitaip, Tiekėjas turi pasirūpinti visa Sutarčiai vykdyti būtina įranga, įrankiais, priemonėmis, medžiagomis, paslaugų teikimo priežiūra ir darbo jėga.

23. Tiekėjas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Tiekėjo sutartinių įsipareigojimų dalis.

24. Tiekėjas yra vienintelis atsakingas asmuo, jei trečiosios šalys pateiktų reikalavimus dėl jų patirtos žalos turtui ar asmeniui, padarytos Tiekėjo ir / ar subtiekėjų. Tiekėjas garantuoja dėl tokių reikalavimų galimų nuostolių atlyginimą Pirkėjui.

25. Tiekėjas turi vykdyti Pirkėjo teisėtus nurodymus, susijusius su Sutarties vykdymu.

26. Tiekėjas įsipareigoja laikytis visų Lietuvos Respublikoje galiojančių įstatymų, kitų teisės aktų nuostatų ir garantuoja Pirkėjui nuostolių atlyginimą, jei Tiekėjas nesilaikytų minėtųjų įstatymų, kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.

27. Jei Tiekėjas yra tiekėjų grupė, visi tokios grupės nariai yra solidariai atsakingi Pirkėjui už Sutarties vykdymą. Tiekėjas privalo paskirti vieną iš grupės atsakinguoju tiekėju atstovauti santykiuose su Pirkėju.

28. Tiekėjas privalo atlyginti nuostolius ir apsaugoti Pirkėją nuo visų pretenzijų, kompensacijų, susijusių su:

28.1. bet kurio asmens sužalojimu, negalavimu, liga ar mirtimi, kylančių arba atsiradusių dėl Tiekėjo veiksmų vykdant Tiekėjo sutartinius įsipareigojimus;

28.2. bet kurios nuosavybės (kitos nei paslaugos) nuostoliais, praradimais, susijusiais arba atsiradusiais dėl Tiekėjo arba jo personalo veiksmų, aplaidumo, tyčinio veiksmo ar Sutarties pažeidimo.

29. Tiekėjas atsako už pateiktų įmonės rekvizitų, įskaitant banko sąskaitą, teisingumą.

30. Tiekėjas įsipareigoja Pirkėjui raštu paprašius grąžinti visus iš Pirkėjo gautus Sutarčiai vykdyti reikalingus dokumentus.

31. Tiekėjas gali turėti ir kitų teisių bei pareigų, jei jos numatytos Sutartyje ir jos prieduose.

**VI SKYRIUS**

**SUBTIEKIMAS**

32. Tiekėjas įsipareigoja užtikrinti, kad Sutartį vykdys Sutarties 2 priede nurodyti ir (ar) kvalifikacinius reikalavimus (jei taikoma subtiekėjui) atitinkantys subtiekėjai. Susitarimas, pagal kurį Tiekėjas daliai įsipareigojimų, numatytų šioje Sutartyje, vykdyti pasitelkia trečiąjį asmenį, yra laikomas subtiekimu. Toks susitarimas galioja, jei jis sudarytas raštu.

33. Tiekėjas per 5 (penkias) darbo dienas nuo Sutarties įsigaliojimo dienos, bet ne vėliau negu Sutartis pradedama vykdyti įsipareigoja Pirkėjui pranešti visus subtiekėjų pavadinimus, pateikti subtiekėjų ir jų atstovų kontaktinius duomenis.

34. Tiekėjas privalo nedelsdamas, bet ne vėliau kaip per 3 (tris) darbo dienas pranešti Pirkėjui apie esamų subtiekėjų arba jų kontaktinių duomenų pasikeitimą visu Sutarties galiojimo laikotarpiu.

35. Pirkėjas, gavęs informaciją apie subtiekėjus, ne vėliau kaip per 3 (tris) darbo dienas juos informuoja apie tiesioginio apmokėjimo už jų pristatytas prekes, suteiktas paslaugas ar atliktus darbus galimybę.

36. Jei subtiekėjas išreiškia norą pasinaudoti tiesioginio atsiskaitymo galimybe, Tiekėjas įsipareigoja sudaryti trišalę sutartį tarp jo, Pirkėjo ir subtiekėjo, kurioje bus nustatyta tiesioginio atsiskaitymo su subtiekėju tvarka, atsižvelgiant į šios Sutarties ir subtiekimo sutartyje nustatytus reikalavimus.

37. Tiekėjas atsako už subtiekėjų, jų atstovų ir darbuotojų veiksmus, įsipareigojimų nevykdymą ir aplaidumą taip, lyg šiuos veiksmus atliktų ar įsipareigojimų nevykdytų ar aplaidus būtų jis pats ar jo atstovai ar darbuotojai. Tai, kad kuri nors Sutarties dalis bus vykdoma pagal subtiekimo sutartį ir kad Pirkėjas su subtiekėjais atsiskaito tiesiogiai, neatleidžia Tiekėjo nuo jokių jo įsipareigojimų pagal Sutartį, ir Tiekėjas lieka atsakingas už Sutarties įvykdymą.

38. Pirkėjas, turėdamas duomenų, kad subtiekėjas nesilaiko aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatyme, tarptautinėse konvencijose, gali patikrinti, ar nėra tokio subtiekėjo pašalinimo pagrindų, kurie buvo nustatyti pirkimo, kurį įvykdžius buvo sudaryta ši Sutartis, dokumentuose net ir tais atvejais, kai Tiekėjas nesiremia subtiekėjo, su kuriuo sudaroma subtiekimo sutartis pagal šią Sutartį numatytų įsipareigojimų daliai vykdyti, pajėgumais.

39. Jeigu subtiekėjo padėtis atitinka bent vieną pašalinimo pagrindą, kuris buvo nustatytas pirkimo, kurį įvykdžius buvo sudaryta ši Sutartis, ir / ar jei Pirkėjas turi pagrįstų įtarimų, kad subtiekėjas yra nekompetentingas vykdyti nustatytų įsipareigojimų, jis turi teisę reikalauti Tiekėjo nedelsiant, bet ne vėliau kaip per 10 (dešimt) darbo dienų pakeisti subtiekėją arba reikalauti, kad Tiekėjas pats vykdytų subtiekimui perduotus sutartinius įsipareigojimus. Pirkėjui paprašius, Tiekėjas privalo pateikti visų subtiekėjų pašalinimo pagrindų nebuvimą patvirtinančius dokumentus.

40. Tiekėjas, gavęs Pirkėjo rašytinį pritarimą, gali pakeisti subtiekėją arba pasitelkti naują subtiekėją šiais atvejais:

40.1. kai Pirkėjas Sutartyje nustatytais atvejais paprašo Tiekėjo pakeisti subtiekėją;

40.2. kai Sutarties vykdymo metu subtiekėjas netinkamai vykdo įsipareigojimus Tiekėjui;

40.3. kai subtiekėjas nepajėgus vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, priverstinio likvidavimo procedūros arba vykdomų analogiškų procedūrų;

40.4. esant kitų nuo Tiekėjo nepriklausančių aplinkybių, kurių atsakingas ir apdairus Tiekėjas negalėjo numatyti iki Sutarties sudarymo.

41. Pirkėjas per 10 (dešimt) darbo dienų nuo pranešimo apie keičiamą subtiekėją gavimo dienos turi raštu pranešti Tiekėjui apie savo pritarimą arba nepritarimą subtiekėjo keitimui, nurodydamas nepritarimo priežastis.

42. Jei Tiekėjas be raštiško Pirkėjo sutikimo sudaro subtiekimo sutartį su subtiekėju, kurio Tiekėjas nenurodė savo pasiūlyme, pateiktame Sutarties 2 priede, Pirkėjas turi teisę be jokio oficialaus įspėjimo taikyti Sutartyje numatytas sankcijas dėl Sutarties pažeidimo.

**VII SKYRIUS**

**SPECIALISTAI**

43. Tiekėjas negali keisti specialistų, kuriuos jis nurodė savo pasiūlyme, pateiktame Sutarties priede, išskyrus šiuos atvejus:

43.1. specialisto mirties, ligos arba nelaimingo atsitikimo atveju;

43.2. jei specialistą būtina keisti dėl nuo Tiekėjo nepriklausančių priežasčių, pavyzdžiui, kai specialistas vienašališkai nutraukia sutartį (darbo) su Tiekėju, kai specialistas ne dėl Tiekėjo kaltės praranda teisę vykdyti jam paskirtas užduotis, ir panašiai.

44. Tiekėjas apie aplinkybes, dėl kurių reikia keisti specialistus, nurodytus Tiekėjo pasiūlyme, nedelsdamas, bet ne vėliau kaip per 5 (penkias) darbo dienas privalo informuoti Pirkėją raštu ir gauti jo pritarimą.

45. Jei tenka keisti specialistą, kandidatas į jo vietą privalo turėti ne žemesnę kvalifikaciją ir patirtį nei keičiamo specialisto kvalifikacija ir patirtis. Jei Tiekėjas neranda naujo specialisto su analogiška kvalifikacija ir (arba) patirtimi, Pirkėjas turi teisę nutraukti Sutartį.

46. Papildomas išlaidas, patirtas dėl specialistų keitimo, atlygina Tiekėjas. Jei specialistas pakeičiamas ne iš karto, Pirkėjas gali paprašyti Tiekėjo paskirti laikiną specialistą arba imtis kitų priemonių kompensuoti laikiną naujo specialisto nebuvimą.

**VIII SKYRIUS**

**SUTARTIES KAINA**

47. Tiekėjas į Sutarties kainą privalo įskaičiuoti visus su Sutarties vykdymu susijusius kaštus, įskaitant bet neapsiribojant:

47.1. pakavimo, krovimo, tranzito, iškrovimo, išpakavimo, tikrinimo, draudimo ir kitas susijusias administracines išlaidas, įskaitant vidaus fiskalinius mokesčius, muito, importo ir / ar kitus mokesčius;

47.2. visas su dokumentų, kurių reikalauja Pirkėjas, rengimu, vertimu ir pateikimu susijusias išlaidas;

47.3. aprūpinimo medžiagomis, priemonėmis, įrankiais ir įrenginiais, reikalingais Sutarčiai vykdyti, išlaidas;

47.4. naudojimo ir priežiūros instrukcijų, jei tokios numatomos, pateikimo išlaidas;

47.5. garantinės priežiūros išlaidas, numatomas Sutartyje nurodytam laikotarpiui;

47.6. Pirkėjo darbuotojų apmokymo Tiekėjo įmonėje ir / ar kitoje vietoje, jei tai nustatyta Sutartyje, išlaidas;

47.7. projektinės ir konstravimo techninės dokumentacijos parengimo išlaidas;

47.8. reikalingų prekių tiekimo, jų pristatymo, montavimo, įdiegimo, derinimo, išbandymų, paslaugų teikimo ir / ar darbų atlikimo išlaidas;

47.9. kitas susijusias išlaidas.

48. Mokesčiai ar išlaidos, kurių Tiekėjas neįtraukė į pasiūlymo, kuris pateikiamas Sutarties priede, kainą, nebus atlyginami.

**IX SKYRIUS**

**MOKĖJIMŲ ATLIKIMAS**

49. Mokėjimai atliekami eurais.

50. Pirkėjas visas mokėtinas sumas moka pavedimu į Sutarties specialiųjų sąlygų preambulėje nurodytą (­as) atsiskaitomąją (-ąsias) banko sąskaitą (-as). Tiekėjas raštu privalo informuoti Pirkėją apie atsiskaitomosios (-ųjų) sąskaitos (-ų) pasikeitimą. Tiekėjas prisiima su tokiu nepranešimu susijusią ir iš to kylančią riziką.

51. Mokėjimai atliekami Sutarties specialiosiose sąlygose nustatyta tvarka ir terminais.

52. Pirkėjas turi teisę neatlikti mokėjimo, jei mokėjimo dokumentai neatitinka Sutartyje nustatytų reikalavimų.

53. Elektroninės sąskaitos teikiamos per sistemą SABIS. Jei Tiekėjas pateikia popierinę sąskaitą arba sąskaitą pateikia kitomis priemonėmis, laikoma, kad sąskaita Pirkėjui nepateikta, ir Pirkėjas turi teisę tokios sąskaitos neapmokėti.

54. Elektroninė sąskaita rengiama vadovaujantis Lietuvos Respublikos pridėtinės vertės mokesčio įstatymo nuostatomis.

55. Mokėtinos lėšos pervedamos į Tiekėjo nurodytą sąskaitą ne vėliau kaip per nustatytą terminą nuo tos dienos, kai Pirkėjas gavo visus reikalavimus atitinkančius dokumentus. Sumokėjimo diena – tai diena, kai lėšos pervedamos iš Pirkėjo sąskaitos.

56. Be pateisinamų priežasčių Pirkėjui nesumokėjus iki Sutartyje nustatyto termino, Tiekėjas gali pareikalauti sumokėti 0,03 procento vėluojamos sumokėti sumos dydžio delspinigius už kiekvieną uždelstą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią lėšos nurašomos nuo Pirkėjo sąskaitos (ši diena neįskaitoma).

57. Jei ne dėl Tiekėjo kaltės vėluojama sumokėti daugiau nei 90 (devyniasdešimt) kalendorinių dienų nuo Sutartyje nurodyto sumokėjimo termino pabaigos, Tiekėjas turi teisę nutraukti Sutartį Sutartyje nustatyta tvarka.

58. Jei Pirkėjas Tiekėjui sumokėjo daugiau nei jam priklauso pagal Sutartį, Tiekėjas permokėtą sumą privalo grąžinti Pirkėjui per 30 (trisdešimt) kalendorinių dienų nuo reikalavimo grąžinti permoką gavimo.

59. Pirkėjui grąžintinos sumos gali būti išskaičiuojamos iš bet kokių mokėjimų, kuriuos Pirkėjas turi sumokėti Tiekėjui. Šiuo atveju Tiekėjas ir Pirkėjas gali pasinaudoti savo teise susitarti dėl grąžinimo dalimis.

**X SKYRIUS**

**SUTARTIES VYKDYMAS**

60. Pirkėjui raštu pareikalavus, Tiekėjas per 10 (dešimt) darbo dienų (jei Sutarties ir jos priedų sąlygose nenustatyta kitaip) nuo reikalavimo gavimo dienos turi surengti įvadinį susirinkimą, kuriame aptariami organizaciniai Sutarties vykdymo klausimai.

61. Tiekėjas gali paprašyti pratęsti sutartinių įsipareigojimų įvykdymo terminą, jei atsiranda priežasčių, dėl kurių Sutarties įvykdymas laiku tampa neįmanomas:

61.1. kai Pirkėjas nevykdo savo įsipareigojimų pagal Sutartį;

61.2. kai ne dėl Tiekėjo kaltės Sutartis yra sustabdyta;

61.3. dėl nenugalimos jėgos (force majeure) aplinkybių;

61.4. dėl kitų priežasčių, kurios atsirado ne dėl Tiekėjo kaltės.

62. Jei atsirado priežasčių, dėl kurių Sutarties įvykdymas laiku tampa neįmanomas, Tiekėjas nedelsdamas kreipiasi į Pirkėją, pateikdamas motyvuotą prašymą dėl nustatyto termino pratęsimo.

63. Pirkėjas raštu išreiškia sutikimą pratęsti sutartinių įsipareigojimų įvykdymo terminą arba informuoja Tiekėją, kad šis terminas nebus pratęstas.

64. Pirkėjas, esant svarbioms aplinkybėms, turi teisę pareikalauti sustabdyti Sutarties vykdymą ir / ar atidėti bet kokių Sutartyje numatytų įsipareigojimų įvykdymą, įskaitant paslaugų teikimo ar bet kurio jo etapo atlikimą.

65. Svarbiomis aplinkybėmis visais atvejais gali būti laikoma:

65.1. teisinio reglamentavimo pasikeitimas ir / ar valstybės lygmens sprendimai, turintys įtakos tinkamam Sutarties vykdymui (pvz., karantino, nepaprastosios padėties ar kt. paskelbimo atvejai);

65.2. Sutarties vykdymui įtaką turinčių trečiųjų šalių, nepriklausančių nuo Tiekėjo ir / ar Pirkėjo valios, sprendimai, veikimas ir / ar neveikimas;

65.3. kitos objektyvios, abiejų Sutarties šalių vienodai pripažįstamos aplinkybės, kurios nepriklauso nuo Sutarties šalių valios ir, kurioms esant, tinkamas Sutarties vykdymas nėra įmanomas.

66. Tiekėjas gali reikalauti atlyginti jo nuostolius, patirtus dėl Pirkėjo inicijuoto Sutarties sustabdymo, išskyrus, jei sustabdymas:

66.1. būtinas dėl kurios nors Tiekėjo prievolės nevykdymo;

66.2. būtinas dėl svarbių aplinkybių, saugumo ar tinkamo Sutarties ar bet kurios jos dalies vykdymo, jei tik ši būtinybė neatsiranda dėl Pirkėjo veiksmų ar neveikimo.

67. Jei per 30 kalendorinių dienų nuo Pirkėjo reikalavimo sustabdyti Sutartį ir / ar atidėti bet kokių Sutartyje numatytų įsipareigojimų įvykdymą gavimo Tiekėjas neįspėja Pirkėjo apie ketinimą pareikalauti dėl Sutarties sustabdymo patirtų nuostolių atlyginimo, jis šios teisės netenka.

68. Tiekėjo reikalavimai atlyginti nuostolius dėl Sutarties sustabdymo turi būti pagrįsti atitinkamais nuostolius patvirtinančiais dokumentais.

69. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 180 kalendorinių dienų – į kitos šalies norą, nepriklausomai nuo vėlavimo, gauti veiklos rezultatus. Atnaujinus Sutarties vykdymą, neįvykdytų prievolių įvykdymo terminai pratęsiami tokiam terminui, kiek buvo likę laiko jiems įvykdyti jų sustabdymo metu. Jei Sutarties vykdymas stabdomas daugiau nei 180 kalendorinių dienų, ir tai daroma ne dėl Tiekėjo kaltės, Tiekėjas gali pranešimu Pirkėjui pareikalauti atnaujinti Sutarties vykdymą per 30 kalendorinių dienų arba nutraukti Sutartį.

70. Įtaręs pažeidimą, Pirkėjas stabdo Sutarties vykdymą. Pažeidimas – Lietuvos Respublikos ir / arba Europos Sąjungos teisės aktų bei Sutarties nuostatų pažeidimas veikimu arba neveikimu. Sutarties vykdymas stabdomas, siekiant atlikti pažeidimo tyrimą. Jei įtarimai nepasitvirtina, Sutartis vėl pradedama vykdyti. Jei pažeidimas nustatytas, Pirkėjas turi teisę nutraukti Sutartį.

**XI SKYRIUS**

**PRIEVOLIŲ ĮVYKDYMO UŽTIKRINIMAS IR DELSPINIGIŲ APSKAIČIAVIMAS**

71. Tiekėjas viso Sutarties galiojimo metu privalo užtikrinti sutartinių prievolių įvykdymą.

72. Jeigu Tiekėjas Sutarties įvykdymo užtikrinimui pateikia laidavimo raštą, kartu turi būti pateiktas laidavimo draudimo liudijimas (polisas) su nuoroda į taisykles, kurių pagrindu buvo nustatytos draudimo sąlygos ir mokestinio pavedimo, patvirtinančio draudimo polise nurodytos draudimo įmokos apmokėjimą, kopija.

73. Jeigu Sutartyje nustatytomis sąlygomis yra pratęsiamas paslaugų teikimo terminas, Tiekėjas per 5 (penkias) darbo dienas po susitarimo dėl paslaugų teikimo termino pratęsimo pasirašymo privalo Pirkėjui pateikti naują arba pratęstą užtikrinimą 1 (vienu) mėnesiu ilgesniam nei pratęsiamam paslaugų teikimo laikotarpiui. Susitarimas dėl paslaugų teikimo termino pratęsimo įsigalioja tik pateikus naują užtikrinimą (arba jo pratęsimą). Tiekėjas turi pratęsti Sutarties įvykdymo užtikrinimo galiojimo terminą taip pat ir tuo atveju, jeigu pasibaigia Tiekėjo pateikto užtikrinimo galiojimo terminas, tačiau Tiekėjo sutartiniai įsipareigojimai dar nėra įvykdyti.

74. Perskaičiavus Sutarties kainą, atitinkamai padidinama ar sumažinama Sutarties įvykdymo užtikrinimo suma.

75. Jei Tiekėjas nevykdo savo sutartinių įsipareigojimų, Pirkėjas pareikalauja sumokėti visas sumas, kurias užtikrinimą išdavęs asmuo įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Tiekėją ir nurodo, dėl kokio pažeidimo pateikia šį reikalavimą.

76. Tiekėjui pateikus raštišką prašymą, Sutarties įvykdymo užtikrinimas grąžinamas Tiekėjui per 30 (trisdešimt) kalendorinių dienų nuo Tiekėjo prašymo gavimo dienos, jei jis laiku ir tinkamai įvykdė visus sutartinius įsipareigojimus arba jei užtikrinimo galiojimo terminas pasibaigė.

77. Jei Sutarties įvykdymo metu užtikrinimą išdavęs juridinis asmuo negali įvykdyti savo įsipareigojimų, Pirkėjas raštu pareikalauja Tiekėjo per 14 kalendorinių dienų pateikti naują užtikrinimą tomis pačiomis sąlygomis, kaip ir ankstesnysis. Jei Tiekėjas nepateikia naujo užtikrinimo, Pirkėjas turi teisę nutraukti Sutartį.

78. Tuo atveju, jeigu Sutarties įvykdymas užtikrinamas netesybomis, Tiekėjas, Pirkėjui pareikalavus, moka Pirkėjui Sutarties specialiosiose sąlygose nustatyto dydžio baudą dėl Sutarties nevykdymo ar netinkamo vykdymo.

79. Jei Tiekėjas ne dėl Pirkėjo kaltės nevykdo sutartinių įsipareigojimų ar jų dalies Sutartyje nustatytais terminais, Pirkėjas turi teisę be oficialaus įspėjimo ir neapribodamas kitų savo teisių gynimo būdų pradėti skaičiuoti Sutarties specialiosiose sąlygose nustatyto dydžio neįvykdytų ir / ar netinkamai įvykdytų sutartinių įsipareigojimų ar jų dalies kainos delspinigius už kiekvieną termino praleidimo dieną, neviršydamas 10 (dešimt) procentų bendros Sutarties kainos.

80. Jei pagal Sutartį ir jos priedus nėra galimybės nustatyti neįvykdytų ir / ar netinkamai įvykdytų sutartinių įsipareigojimų ar jų dalies kainos, arba Sutarties objektas yra nedalomas, tai yra objekto dalis ar įvykdytų įsipareigojimų dalis negali atlikti Pirkėjui reikalingų funkcijų, delspinigiai skaičiuojami nuo bendros Sutarties kainos.

81. Jei apskaičiuoti delspinigiai viršija 10 (dešimt) procentų bendros Sutarties kainos, Pirkėjas gali prieš tai raštu įspėjęs Tiekėją ir be atskiro Tiekėjo sutikimo:

81.1. išskaičiuoti delspinigių sumą iš Tiekėjui mokėtinų sumų ir / arba;

81.2. pasinaudoti Sutarties įvykdymo užtikrinimu ir / arba;

81.3. nutraukti Sutartį.

82. Delspinigių sumokėjimas neatleidžia Tiekėjo nuo pareigos vykdyti šioje Sutartyje numatytus įsipareigojimus.

**XII SKYRIUS**

**SUTARTIES VYKDYMO GRAFIKAS**

83. Pirkėjui raštu pareikalavus, Tiekėjas per 10 (dešimt) darbo dienų nuo reikalavimo gavimo dienos (jei Sutarties ir jos priedų sąlygose nenustatyta kitaip) turi pateikti ir su Pirkėju suderinti Sutarties vykdymo grafiką. Grafike turi būti numatyta tvarka ir terminai, kuriais Tiekėjas siūlo vykdyti Sutartį, įskaitant šias dalis:

83.1. veiksmų plano sudarymas, svarbiausių etapų identifikavimas ir laiko sąnaudų, būtinų Sutarčiai vykdyti, nustatymas;

83.2. trumpas metodų, kuriais Tiekėjas siūlo vykdyti Sutartį, aprašymas (jei taikoma);

83.3. subtiekėjų, pagrindinių specialistų ir kitų specialistų darbo organizavimo grafikas;

83.4. kiti duomenys ir informacija, kurios Pirkėjas gali pagrįstai pareikalauti, ir / ar kurie yra nustatyti kitose Sutarties ir jos priedų sąlygose.

84. Be Pirkėjo raštiško sutikimo negalimas joks Sutarties vykdymo grafiko keitimas.

85. Pirkėjas, gavęs iš Tiekėjo derinti Sutarties vykdymo grafiką, gali nustatyti kitokį jo derinimo terminą, nei nustatytas šiame skyriuje, tačiau ne didesnį negu 20 (dvidešimt) darbo dienų.

**XIII SKYRIUS**

**PRISTATYMAS**

86. jeigu Sutarties sąlygose numatoma pristatyti prekes, jų pristatymo vietos adresas, terminai ir tvarka nustatyta Sutarties specialiosiose sąlygose ir / ar Sutarties prieduose.

87. Prekių pristatymo data laikoma data, kada prekės su visais Sutartyje nurodytais tinkamais dokumentais pristatytos į Pirkėjo Sutarties specialiosiose sąlygose nurodytą vietą ir įvykdyti kiti Sutartyje numatyti įsipareigojimai (jei tokių buvo).

88. Jei Sutartyje ir jos prieduose nenustatyta kitaip, Tiekėjas pristato Sutarties sąlygose numatytas prekes pagal tarptautinių prekybos rūmų taisyklių „Incoterms 2020“ pristatymo sąlygas DDP (pristatyta, muitas sumokėtas).

89. Apie tikslią prekių pristatymo datą Tiekėjas Pirkėjui praneša Sutarties Specialiųjų sąlygų 6 skyriuje nurodytu elektroninio pašto adresu arba telefonu.

90. Visa atsakomybė, iki Pirkėjas priims prekes, dėl prekių atsitiktinio žuvimo ar sugadinimo tenka Tiekėjui.

91. Tiekėjas pasirūpina, kad prekės būtų tiekiamos į priėmimo vietą, suderinęs su Pirkėju, kad šis galėtų įforminti prekių priėmimą. Daroma prielaida, kad apskaičiuodamas tiekimo laiką Tiekėjas įvertino visas galimas kliūtis, todėl nebus pateisinami jokie vėlavimai, atsiradę kitais, nei šioje Sutartyje numatytais pagrindais.

92. Jei Sutartyje ir jos prieduose nenustatyta kitaip, pristatydamas prekes, Tiekėjas privalo pateikti prekių gamintojo atitikties sertifikatą ir kitus dokumentus, patvirtinančius prekių atitiktį Sutarties reikalavimams.

93. Tiekėjas pasirūpina, kad prekės būtų supakuotos taip, kad jas gabenant į Sutartyje nurodytą vietą jos nebūtų apgadintos ir nepablogėtų jų kokybė. Planuojant pakuotės dydį ir svorį turi būti atsižvelgta, kai reikia, į atstumą iki paskirties vietos ir į tai, kad perkrovimo vietose gali nebūti tinkamos perkrovimo įrangos ir pastatų, į kuriuos reikės pristatyti prekes. Taip pat turi būti atsižvelgta į pastatų, į kuriuos bus kraunamos prekės, konstrukcinius ypatumus (praėjimo vietos laiptinėse, koridoriuose, liftų keliamoji galia, jei jie įrengti tame pastate, matmenys, pastato aukštas).

94. Pirkėjui raštu pareikalavus, Tiekėjas turi suderinti prekių pristatymo kiekius, datą ir laiką. Nesutarimo atveju, sprendimo teisė priklauso Pirkėjui. Tiekėjas atsako už visų prekių ir Tiekėjo įrangos, reikalingos Sutarčiai vykdyti, pristatymą nurodytu laiku į priėmimo vietą.

**XIV SKYRIUS**

**PRIĖMIMAS**

95. Kai prekės ar paslaugos parengtos priėmimui ir įvykdyti kiti sutartiniai įsipareigojimai (jei tokių numatyta), Tiekėjas gali kreiptis į Pirkėją dėl perdavimo–priėmimo akto pasirašymo.

96. Prieš pasirašydamas perdavimo–priėmimo aktą, Pirkėjas patikrina pristatytas prekes, suteiktas paslaugas ir / ar įvykdytus kitus numatytus Tiekėjo įsipareigojimus.

97. Jei prekės ir paslaugos atitinka Sutarties reikalavimus, prekės yra tinkamai pristatytos ir įvykdyti kiti sutartiniai įsipareigojimai (jei tokių numatyta), Pirkėjas pasirašo perdavimo–priėmimo aktą.

98. Jei Sutartyje nenustatyta kitaip, Pirkėjas per 30 (trisdešimt) kalendorinių dienų nuo Tiekėjo kreipimosi privalo:

98.1. dviem vienodą teisinę galią turinčiais egzemplioriais (jei pasirašoma elektroniniu parašu – vienu) pasirašyti perdavimo–priėmimo aktą ir vieną akto egzempliorių pateikti Tiekėjui, arba

98.2. atmesti prašymą, nurodydamas tokio sprendimo priežastis ir priemones, kurių Tiekėjas privalo imtis, kad aktas būtų pasirašytas.

99. Jei dėl ypatingų aplinkybių per nustatytą laikotarpį prekių ar paslaugų priimti neįmanoma, Pirkėjas, suderinęs su Tiekėju, surašo tai patvirtinantį aktą. Jei Pirkėjas per 30 (trisdešimt) kalendorinių dienų ar per kitą Sutartyje nustatytą laikotarpį nepasirašo perdavimo–priėmimo akto arba nepateikia motyvuoto atsisakymo priimti prekes ar paslaugas, laikoma, kad jis pasirašė perdavimo–priėmimo aktą paskutiniąją šio laikotarpio dieną.

100. Jei Sutarties vykdymo grafike (programoje) numatytas Sutarties įsipareigojimų vykdymas etapais, Pirkėjas pasirašo perdavimo–priėmimo aktą po kiekvieno įvykdyto etapo.

101. Tiekėjas ne vėliau kaip per 5 (penkias) darbo dienas po perdavimo–priėmimo akto pasirašymo dienos išmontuoja ir išveža laikinąsias konstrukcijas ar kitas priemones, kurių reikėjo tinkamam Sutarties įvykdymui, taip pat medžiagas, kurių nereikia Sutarties vykdymui.

102. Pirkėjas iki perdavimo–priėmimo akto pasirašymo turi teisę reikalauti:

102.1. iki nurodyto termino iš priėmimo vietos išgabenti prekes, kurios neatitinka Sutarties reikalavimų;

102.2. pakeisti Sutarties reikalavimų neatitinkančias prekes tinkamomis prekėmis ir / ar įdiegti jas pagal Sutarties reikalavimus, ar pakeisti Sutarties reikalavimų neatitinkančias paslaugas tinkamomis;

102.3. Tiekėjo sąskaita ištaisyti nurodytus defektus ar neatitikimus.

**XV SKYRIUS**

**GARANTINIAI ĮSIPAREIGOJIMAI**

103. Jei Sutartyje nenumatyta kitaip, Tiekėjas privalo garantuoti, kad pristatytos prekės yra naujos, nenaudotos.

104. Tiekėjas garantuoja, kad visos pristatytos prekės yra be defektų, kuriuos lemia projekto, darbo, medžiagų ar pristatymo kokybė, išskyrus atvejį, kai konkretus projektas ar medžiagos yra privalomos pagal specifikacijas arba kai defektus lėmė koks nors veiksmas ar neveikimas, naudojant prekes Pirkėjo šalies sąlygomis.

105. Prekių garantija galioja tiek, kiek numatyta Sutartyje.

106. Tiekėjas privalo kuo greičiau savo sąskaita pašalinti visus garantinio laikotarpio metu pastebėtus defektus ar įvykusius gedimus, kurie:

106.1. atsirado dėl to, kad buvo naudojamos medžiagos su defektais, dėl prastos Tiekėjo darbo kokybės, blogo projekto ar reikalavimų neatitinkančių tiekimo sąlygų;

106.2. atsirado dėl kokių nors tiekėjo veiksmų ar neveikimo garantinio laikotarpio metu;

106.3. buvo pastebėti Pirkėjui tikrinant ar eksploatuojant prekes.

107. Garantinis laikotarpis visoms pakeistoms ar sutaisytoms dalims vėl įsigalioja nuo dienos, kai buvo atliktas Pirkėjo priimtinas pakeitimas ar remontas. Jei Sutartyje numatytas dalinis prekių priėmimas, garantinis laikotarpis pratęsiamas tik toms prekėms, kurios buvo keičiamos ar taisomos.

108. Jei defektai išaiškėja arba gedimai įvyksta garantinio laikotarpio metu, Pirkėjas raštu įspėja apie tai Tiekėją. Jei Tiekėjas nepašalina defekto ar gedimo per įspėjime nurodytą laikotarpį, Pirkėjas turi teisę pasamdyti kitus asmenis, kad atliktų šias paslaugas Tiekėjo atsakomybe ir jo sąskaita. Tokiu atveju Tiekėjas privalo atlyginti Pirkėjo patirtas išlaidas, ir / arba Pirkėjo patirtos išlaidos išskaičiuojamos iš Tiekėjui mokėtinų sumų ir / arba iš Tiekėjo garantijų.

109. Jei garantijos trukmė Sutartyje nenurodoma, o prekei pagal jos savybes turi būti taikoma garantija, tuomet ji yra 365 kalendorinės dienos. Garantinis laikotarpis pradedamas skaičiuoti nuo tos dienos, kai pasirašomas prekių perdavimo–priėmimo aktas.

110. Pasibaigus garantiniam laikotarpiui arba, jei yra daugiau nei vienas garantinis laikotarpis, pasibaigus paskutiniam jų ir pašalinus visus defektus ar gedimus, jei tokių yra, Pirkėjas išrašo Tiekėjui garantinių įsipareigojimų įvykdymo aktą. Jame nurodoma diena, kai Tiekėjas Pirkėjui priimtinu būdu įvykdė savo įsipareigojimus pagal Sutartį.

111. Garantinių įsipareigojimų įvykdymo aktą Pirkėjas privalo išrašyti per 30 (trisdešimt) kalendorinių dienų nuo garantinio laikotarpio pabaigos. Jei Pirkėjas per 30 (trisdešimt) kalendorinių dienų nepasirašo garantinių įsipareigojimų įvykdymo akto arba nepateikia motyvuoto atsisakymo tokį aktą pasirašyti, laikoma, kad jis pasirašė garantinių įsipareigojimų įvykdymo aktą paskutiniąją šio laikotarpio dieną.

112. Kol Pirkėjas nepatvirtina garantinių įsipareigojimų įvykdymo akto arba kol nėra laikoma, kad jis yra Pirkėjo pasirašytas, garantiniai įsipareigojimai nėra tinkamai įvykdyti.

**XVI SKYRIUS**

**AUTORINĖS TEISĖS**

113. Tiekėjas įsipareigoja atlyginti Pirkėjo nuostolius, atsiradusius dėl trečiųjų šalių reikalavimų, susijusių su autorių teisių pažeidimu, patentų, licencijų, brėžinių, modelių, prekės pavadinimų ar prekės ženklų neteisėtu naudojimu ir panašiais pažeidimais, išskyrus atvejus, kai toks pažeidimas atsiranda dėl Pirkėjo kaltės.

114. Jei Sutartyje nenustatyta kitaip, visi rezultatai ir su jais susijusios teisės, įgytos vykdant Sutartį, įskaitant turtines autoriaus ir kitas intelektinės ar pramoninės nuosavybės teises (tačiau išskyrus neturtines intelektinės nuosavybės teises), yra Pirkėjo nuosavybė, kurią Pirkėjas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų.

**XVII SKYRIUS**

**SUTARTIES PAKEITIMAI**

115. Sutartis jos galiojimo laikotarpiu gali būti keičiama, kai yra bent vienas iš šių atvejų:

115.1. Sutarties keitimas, neatsižvelgiant į jo piniginę vertę, iš anksto yra aiškiai, tiksliai ir nedviprasmiškai suformuluotas Sutarties sąlygose, įskaitant kainos indeksavimą, atlyginimų darbuotojams peržiūrą, sąlygas ar pasirinkimo galimybes, taip pat įskaitant Sutarties termino, perkamų kiekių, apimties, objekto pakeitimą. Sutarties sąlygose turi būti nurodyta galimų pakeitimų arba pasirinkimo galimybių apimtis, pobūdis ir aplinkybės, kuriomis tai gali būti atliekama. Neleidžiami tokie pakeitimai ar pasirinkimo galimybės, dėl kurių iš esmės pasikeistų Sutarties pobūdis;

115.2. kai būtina iš Tiekėjo pirkti papildomų prekių, paslaugų ar darbų, kurie nebuvo įtraukti į Sutartį, kai yra visos šios sąlygos kartu:

115.2.1. Tiekėjo pakeitimas negalimas dėl ekonominių ar techninių priežasčių, tokių kaip pagal Sutartį įsigytos įrangos, paslaugų ar įrenginių pakeičiamumo ir sąveikos reikalavimų užtikrinimas, ir dėl to, kad Pirkėjui sukeltų didelių nepatogumų ar nemažą išlaidų dubliavimą;

115.2.2. atskiro pakeitimo vertė neviršija 50 (penkiasdešimties) procentų pradinės Sutarties vertės;

115.2.3. tokiais pakeitimais negali būti siekiama išvengti Lietuvos Respublikos viešųjų pirkimų įstatyme pirkimui nustatytos tvarkos taikymo;

115.3. kai pakeitimo poreikis atsirado dėl aplinkybių, kurių protingas ir apdairus Pirkėjas negalėjo numatyti, ir kai kartu yra šios sąlygos:

115.3.1. pakeitimas iš esmės nepakeičia Sutarties pobūdžio;

115.3.2. atskiro pakeitimo vertė neviršija 50 (penkiasdešimties) procentų pradinės Sutarties vertės;

115.3.3. tokiais pakeitimais negali būti siekiama išvengti Lietuvos Respublikos viešųjų pirkimų įstatyme pirkimui nustatytos tvarkos taikymo;

115.4. kai Tiekėjas ir / ar tiekėjų grupės narys keičiamas kitu dėl bent vienos iš šių priežasčių:

115.4.1. įgyvendinant Sutartyje nedviprasmiškai, laikantis šiame skyriuje nustatytų reikalavimų suformuluotą Sutarties peržiūros sąlygą ar pasirinkimo galimybę;

115.4.2. dėl Tiekėjo ir / ar tiekėjų grupės nario (narių) reorganizavimo, įskaitant jungimą ir skaidymą, atskyrimo ar bankroto procedūros, Tiekėjo ir / ar tiekėjų grupės nario (narių) teises ir pareigas visiškai ar iš dalies perima kitas Tiekėjas, atitinkantis pirkimo, kurį įvykdžius sudaryta ši Sutartis, dokumentuose nustatytus reikalavimus. Toks Tiekėjo pakeitimas negali lemti kitų esminių Sutarties pakeitimų ir tokiais pakeitimais negali būti siekiama išvengti Lietuvos Respublikos viešųjų pirkimų įstatyme pirkimui nustatytos tvarkos taikymo;

115.4.3. kai pats Pirkėjas prisiima Tiekėjo įsipareigojimus dėl tiesioginio apmokėjimo subtiekėjui. Toks Sutarties pakeitimas galimas, jeigu subtiekėjas išreiškė norą pasinaudoti tiesioginio atsiskaitymo galimybe;

115.5. kai pakeitimas nėra esminis.

116. Sutartis jos galiojimo laikotarpiu taip pat gali būti keičiama, kai yra visos šios sąlygos kartu:

116.1. bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų;

116.2. bendra atskirų pakeitimų pagal šį punktą vertė neviršija 10 (dešimties) procentų pradinės Sutarties vertės;

116.3. pakeitimu iš esmės nepakeičiamas Sutarties pobūdis.

117. Jeigu Sutarties vertė buvo peržiūrėta pagal joje nurodytas kainų peržiūros sąlygas, Sutarties keitimo atveju atsižvelgiama į patikslintą Sutarties vertę.

118. Sutarties pakeitimas jos galiojimo laikotarpiu laikomas esminiu, kai juo pakeičiamas Sutarties bendrasis pobūdis. Bet kuriuo atveju esminiais Sutarties pakeitimais laikomi tokie pakeitimai, kai tenkinama bent viena iš šių sąlygų:

118.1. pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų;

118.2. dėl pakeitimo ekonominė Sutarties pusiausvyra pasikeičia Tiekėjo, su kuriuo sudaryta ši Sutartis, naudai taip, kaip nebuvo aptarta Sutartyje, ją sudarant;

118.3. dėl pakeitimo labai padidėja Sutarties apimtis;

118.4. kai Tiekėją, su kuriuo sudaryta ši Sutartis, pakeičia naujas Tiekėjas dėl kitų priežasčių, negu šiame skyriuje nurodytos priežastys.

119. Bet kuriuo atveju Sutarties pakeitimu neturi būti siekiama išvengti Viešųjų pirkimų įstatymo taikymo.

120. Sutarties sąlygų keitimą gali inicijuoti kiekviena Sutarties šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) darbo dienų ir kitai šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui. Sutarties sąlygų keitimas įforminamas šalių rašytiniu susitarimu, kuris tampa neatskiriama Sutarties dalimi.

**XVIII SKYRIUS**

**PREKIŲ KEITIMAS**

121. Jei pagal Sutartį yra numatoma pristatyti prekes ir dėl nuo Tiekėjo nepriklausančių aplinkybių Tiekėjas negali pristatyti Sutartyje nurodytos prekės, Pirkėjui raštu išreiškus sutikimą, nekeičiant Sutarties fiksuotos kainos, Tiekėjas gali pristatyti kitą prekę, kuri atitinka šiuos reikalavimus:

121.1. prekė yra ne blogesnių, nei pasiūlyme nurodytų techninių charakteristikų, kurioms reikalavimai buvo nustatyti techninėje specifikacijoje, pateiktoje Sutarties 1 priede;

ir

121.2. prekė yra to paties gamintojo, kaip ir keičiama Sutartyje nurodyta prekė.

122. Jei Tiekėjas, vadovaudamasis šiuo skyriumi, negali pristatyti to paties gamintojo kitos prekės, Tiekėjas gali pristatyti kito gamintojo prekę. Kito gamintojo prekė gali būti pristatyta tik tuo atveju, jei bus pateiktas keičiamos prekės gamintojo patvirtinimas ar kitas dokumentas, įrodantis, kad gamintojas negamina prekių, kurios yra ne blogesnių nei Tiekėjo pasiūlyme nurodytų techninių charakteristikų, ir kurioms reikalavimai buvo nustatyti techninėje specifikacijoje, pateiktoje Sutarties 1 priede.

123. Nuo Tiekėjo nepriklausančiomis aplinkybėmis visais atvejais gali būti laikoma:

123.1. kai prekių gamintojas laikinai arba visam laikui sumažina, sustabdo ar nutraukia prekės gamybą, jei Tiekėjas pats nėra prekių gamintojas;

123.2. kai ne dėl Tiekėjo kaltės prekės pristatymas vėluoja daugiau nei 60 kalendorinių dienų.

**XIX SKYRIUS**

**SUTARTIES PAŽEIDIMAS**

124. Jei Tiekėjas ar Pirkėjas nevykdo kokių nors savo įsipareigojimų pagal Sutartį, jis pažeidžia Sutartį.

125. Tiekėjui ar Pirkėjui pažeidus Sutartį, kita šalis turi teisę:

125.1. reikalauti kitos šalies vykdyti sutartinius įsipareigojimus ir / arba

125.2. reikalauti atlyginti nuostolius ir / arba

125.3. pasinaudoti Sutarties įvykdymo užtikrinimu ir / arba

125.4. reikalauti sumokėti Sutartyje nustatytas netesybas ir / arba

125.5. nutraukti Sutartį.

126. Esminiu Sutarties pažeidimu laikoma:

126.1. jei Tiekėjas Pirkėjo reikalavimu nepakeičia ar atsisako pakeisti subtiekėją Sutartyje nustatytais atvejais;

126.2. jei Tiekėjas, subtiekėjui išreiškus norą pasinaudoti tiesioginio atsiskaitymo galimybe, atsisako arba be pateisinamų priežasčių delsia sudaryti trišalę sutartį, kaip nustatyta Sutarties sąlygose;

126.3. jei Tiekėjas dėl savo kaltės vėluoja įvykdyti Sutartyje numatytus įsipareigojimus daugiau nei 90 (devyniasdešimt kalendorinių dienų) ir / arba dėl įsipareigojimų įvykdymo vėlavimo mokėtinų delspinigių suma viršija 10 (procentų) Sutarties kainos;

126.4. jei Tiekėjas dėl savo kaltės negali ir / arba atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės;

126.5. jei Tiekėjas iki perdavimo–priėmimo akto pasirašymo per Pirkėjo pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;

126.6. jei Tiekėjas negrąžina ar atsisako grąžinti Pirkėjo Tiekėjui ir / arba subtiekėjui sumokėtas permokas;

126.7. jei Pirkėjas sustabdė Sutarties vykdymą ilgiau nei 180 (vieną šimtą aštuoniasdešimt) kalendorinių dienų, ir tai daroma ne dėl Tiekėjo kaltės, ir tiekėjo reikalavimu ji neatnaujinama per 30 (trisdešimt) kalendorinių dienų;

126.8. jei Pirkėjas ne dėl Tiekėjo kaltės vėluoja sumokėti daugiau nei 90 (devyniasdešimt) kalendorinių dienų nuo Sutartyje nurodyto sumokėjimo termino pabaigos;

126.9. jei Tiekėjas nepateikia naujo (pratęsto) galiojančio Sutarties įvykdymo užtikrinimo, kai tai yra privaloma vadovaujantis Sutarties sąlygomis arba tuo atveju;

126.10. dėl kitų Tiekėjo ir / ar Pirkėjo padarytų Sutarties pažeidimų, dėl kurių Sutarties vykdymas tampa neįmanomas.

**XX SKYRIUS**

**SUTARTIES NUTRAUKIMAS**

127. Pirkėjas, prieš 10 (dešimt) darbo dienų įspėjęs Tiekėją, turi teisę vienašališkai nutraukti Sutartį, jei:

127.1. Sutartis buvo pakeista pažeidžiant Viešųjų pirkimų įstatyme nustatytą pirkimo sutarties keitimo jos galiojimo laikotarpiu tvarką;

127.2. paaiškėjo, kad Tiekėjas ar jo atsakingas asmuo turėjo būti pašalintas iš pirkimo procedūros dėl:

127.2.1. dalyvavimo nusikalstamame susivienijime, jo organizavimo ar vadovavimo jam;

127.2.2. kyšininkavimo, prekybos poveikiu, papirkimo;

127.2.3. sukčiavimo, turto pasisavinimo, turto iššvaistymo, apgaulingo pareiškimo apie juridinio asmens veiklą, kredito, paskolos ar tikslinės paramos panaudojimo ne pagal paskirtį ar nustatytą tvarką, kreditinio sukčiavimo, neteisingų duomenų apie pajamas, pelną ar turtą pateikimo, deklaracijos, ataskaitos ar kito dokumento nepateikimo, apgaulingos apskaitos tvarkymo ar piktnaudžiavimo, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;

127.2.4. nusikalstamo bankroto;

127.2.5. teroristinio ir su teroristine veikla susijusio nusikaltimo;

127.2.6. nusikalstamu būdu gauto turto legalizavimo;

127.2.7. prekybos žmonėmis, vaiko pirkimo arba pardavimo;

127.2.8. kitos valstybės Tiekėjo atlikto nusikaltimo, apibrėžto Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose;

127.3. paaiškėjo, kad Sutartis su Tiekėju neturėjo būti sudaryta dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.

127.4. paaiškėjo Lietuvos Respublikos viešųjų pirkimų įstatymo 45 straipsnio 21 dalyje nurodytos aplinkybės.

128. Taip pat Pirkėjas, prieš 10 (dešimt) darbo dienų įspėjęs Tiekėją, turi teisę vienašališkai nutraukti Sutartį:

128.1. kai Tiekėjas dėl savo kaltės negali ir / arba atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės;

128.2. kai Tiekėjas iki perdavimo–priėmimo akto pasirašymo per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;

128.3. kai Tiekėjas specialisto keitimo atveju negali rasti kito specialisto su analogiška kvalifikacija ir / ar patirtimi;

128.4. kai Tiekėjas pakeičia subtiekėją ar sudaro naują subtiekimo sutartį nesilaikydamas Sutartyje nustatytos tvarkos;

128.5. kai Tiekėjas Pirkėjo reikalavimu nepakeičia ar atsisako pakeisti subtiekėją Sutartyje nustatytais atvejais;

128.6. kai Tiekėjas, subtiekėjui išreiškus norą pasinaudoti tiesioginio atsiskaitymo galimybe, atsisako arba be pateisinamų priežasčių delsia sudaryti trišalę sutartį, kaip nustatyta Sutarties sąlygose;

128.7. kai Tiekėjas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;

128.8. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

128.9. jei Sutarties įvykdymo užtikrinimą išdavęs subjektas negali įvykdyti savo įsipareigojimų ir Pirkėjui raštu pareikalavus Tiekėjas per 10 (dešimt) darbo dienų nepateikia naujo užtikrinimo tomis pačiomis sąlygomis kaip ir ankstesnysis;

128.10. kai pratęsus Sutarties galiojimo laikotarpį, Tiekėjas nepateikia atitinkamai pratęsto Sutarties įvykdymo užtikrinimo;

128.11. jei Tiekėjo mokėtinų delspinigių suma viršija 10 (dešimt) procentų Sutarties kainos;

128.12. dėl kitų Tiekėjo padarytų Sutarties pažeidimų, dėl kurių Sutarties vykdymas tampa neįmanomas.

129. Tiekėjas, prieš 10 (dešimt) darbo dienų įspėjęs Pirkėją, turi teisę vienašališkai nutraukti Sutartį:

129.1. jei Pirkėjas sustabdė Sutarties vykdymą ilgiau nei 180 (vieną šimtą aštuoniasdešimt) kalendorinių dienų, ir tai daroma ne dėl Tiekėjo kaltės, ir Tiekėjo reikalavimu ji neatnaujinama per 30 (trisdešimt) kalendorinių dienų;

129.2. jei Pirkėjas ne dėl Tiekėjo kaltės vėluoja sumokėti daugiau nei 90 (devyniasdešimt) kalendorinių dienų nuo Sutartyje nurodyto sumokėjimo termino pabaigos;

129.3. dėl kitų Pirkėjo padarytų Sutarties pažeidimų, dėl kurių Sutarties vykdymas tampa neįmanomas.

130. Prieš vienašališkai nutraukdamas Sutartį, Pirkėjas ar Tiekėjas išsiunčia registruotą laišką su jo gavimo patvirtinimu, kuriame nustato naują terminą sutartiniams įsipareigojimams įvykdyti, ne trumpesnį kaip 10 kalendorinių dienų nuo laiško pristatymo dienos.

131. Nutraukęs Sutartį, Pirkėjas teisės aktų nustatyta tvarka gali sudaryti Sutartį su trečiąja šalimi. Pirkėjas turi teisę reikalauti iš Tiekėjo padengti papildomas išlaidas, atsiradusias dėl naujos Sutarties sudarymo su trečiąja šalimi, jei Sutartis buvo nutraukta dėl Tiekėjo kaltės.

132. Sutartį nutraukus dėl Tiekėjo kaltės, Tiekėjas neturi teisės į kokių nors patirtų nuostolių ar žalos kompensaciją.

133. Tiekėjas turi teisę reikalauti iš Pirkėjo padengti dėl Sutarties nutraukimo patirtus nuostolius, jei Sutartis yra nutraukta dėl Pirkėjo kaltės ir tokie nuostoliai pagrįsti atitinkamais dokumentais. Šios žalos ar nuostolių atlyginimo dydis negali viršyti Sutarties kainos.

134. Sutartis gali būti nutraukiama Pirkėjo ir Tiekėjo sutarimu. Viena Sutarties šalis, atsižvelgdama į susidariusias aplinkybes, dėl kurių Sutarties neįmanoma įvykdyti, gali inicijuoti Sutarties nutraukimą, pateikdama kitai Sutarties šaliai Sutarties nutraukimo būtinybę pagrindžiantį raštą.

135. Sutarties nutraukimas atleidžia Tiekėją ir Pirkėją nuo Sutarties vykdymo.

136. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

137. Sutarties nutraukimo atveju Tiekėjas gali reikalauti grąžinti jam viską, ką jis yra perdavęs Pirkėjui vykdydamas Sutartį, jeigu jis tuo pat metu grąžina Pirkėjui visa tai, ką buvo iš pastarojo gavęs.

138. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams.

139. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo.

140. Restitucija neturi įtakos sąžiningų trečiųjų asmenų teisėms ir pareigoms.

**XXI SKYRIUS**

**NENUGALIMA JĖGA (*FORCE MAJEURE*)**

141. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Sutarties šalis neturi reikiamų finansinių išteklių arba skolininko kontrahentai pažeidžia savo prievoles.

142. Jeigu aplinkybė, dėl kurios neįmanoma Sutarties įvykdyti, laikina, tai šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.

143. Sutarties neįvykdžiusi šalis privalo pranešti kitai šaliai apie šiame skyriuje nurodytos aplinkybės atsiradimą ir jos įtaką Sutarties įvykdymui. Jeigu šio pranešimo kita šalis negauna per protingą laiką po to, kai Sutarties neįvykdžiusi šalis sužinojo ar turėjo sužinoti apie tą aplinkybę, tai pastaroji šalis privalo atlyginti dėl pranešimo negavimo atsiradusius nuostolius.

144. Šio skyriaus nuostatos neatima iš kitos šalies teisės nutraukti Sutartį arba sustabdyti jos įvykdymą, arba reikalauti sumokėti palūkanas.

145. Atleidžiant šalį nuo atsakomybės pagal Sutartį, turi būti vadovaujamasi Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

146. Tiekėjas nenaudoja alternatyvių būdų, dėl kurių gali atsirasti papildomų išlaidų, jei Pirkėjas nenurodo jam to daryti. Jei, vykdydamas Pirkėjo nurodymus arba naudodamas alternatyvius būdus, Tiekėjas patiria papildomų išlaidų, jas turi atlyginti Pirkėjas.

**XXII SKYRIUS**

**GINČŲ SPRENDIMO TVARKA**

147. Ginčai tarp Sutarties šalių gali būti sprendžiami derybomis arba teisme.

148. Sutarties šalys visus ginčus siekia išspręsti derybomis. Kilus ginčui, viena Sutarties šalis raštu išdėsto savo nuomonę kitai šaliai ir pasiūlo ginčo sprendimą. Gavusi pasiūlymą ginčą spręsti derybomis, šalis privalo į jį atsakyti per 30 (trisdešimt) kalendorinių dienų. Ginčas turi būti išspręstas per ne ilgesnį nei 60 (šešiasdešimt) kalendorinių dienų terminą nuo derybų pradžios. Jei ginčo išspręsti derybomis nepavyksta arba jei kuri nors šalis laiku neatsako į pasiūlymą ginčą spręsti derybomis, kita šalis turi teisę, įspėdama apie tai kitą šalį, pereiti prie kito ginčų sprendimo procedūros etapo.

149. Visi ginčai, kylantys dėl šios Sutarties, nepavykus jų išspręsti derybomis, sprendžiami teisme pagal Pirkėjo buvimo vietą, jei įstatymai nenustato išimtinio bylų teismingumo.

150. Tiekėjas, manydamas, kad Pirkėjas nepagrįstai nutraukė Sutartį dėl esminio Sutarties pažeidimo, turi teisę pareikšti ieškinį teismui per 30 (trisdešimt) dienų nuo Sutarties nutraukimo.

**XXIII SKYRIUS**

**ASMENS DUOMENŲ APSAUGA**

151. Vykdydamos Sutartį, šalys įsipareigoja asmens duomenų tvarkymą vykdyti teisėtai – laikydamosi Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

152. Šalių atstovų, darbuotojų ar kitų fizinių asmenų, pasitelktų Sutarčiai sudaryti ar vykdyti, duomenys tvarkomi Sutarties sudarymo ir vykdymo, teisėto intereso siekiant pasinaudoti iš Sutarties kylančiomis teisėmis, pareikšti ar apsiginti nuo ieškinių ar kitų reikalavimų, taip pat siekiant įvykdyti Šaliai taikomuose teisės aktuose numatytas pareigas tikslais ir juos atitinkančiais teisiniais pagrindais.

153. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys saugomi sutarties galiojimo laikotarpiu ir jai pasibaigus tol, kol iš sutartinių santykių gali kilti pagrįstų reikalavimų arba kiek to reikia Šalių teisėtiems interesams įgyvendinti ir apsaugoti. Nereikalingi asmens duomenys sunaikinami.

154. Gali būti tvarkomi šie šalių vadovų, kitų darbuotojų, atsakingų asmenų ar atstovų, atstovaujančių šalims, duomenys: vardas, pavardė; kontaktiniai duomenys (darbo telefono numeris, darbo elektroninis paštas, darbovietės adresas; užimamos pareigos; įgaliojimų (atstovavimo) duomenys; šalių vardu ir interesais vykdomas susirašinėjimas ar kiti duomenys, suformuojami Sutarties sudarymo ir vykdymo metu.

155. Tvarkomus duomenis gali gauti: šalių darbuotojai, atsakingi už šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; informacinių sistemų, kurias šalys naudoja tarpusavio santykių valdymui, teikėjai ir prižiūrėtojai; Mokesčių inspekcija ir kiti asmenys, kuriems teikti asmens duomenis šalis įpareigoja teisės aktai; bankai; šalių pasitelkiami kiti asmenys, susiję su Sutarties vykdymu.

156. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėju darbuotojus ir kitus atstovus), kurie bus pasitelkti Sutarčiai su šalimis sudaryti ir vykdyti, apie tai, kad jų asmens duomenys bus arba gali būti perduoti šalims ir bus arba gali būti šalių tvarkomi Sutarties 1 punkte nurodytais tikslais; kur ir kiek laiko asmens duomenys bus saugomi, ir kas turės galimybę su jais susipažinti.

**XXIV SKYRIUS**

**DOKUMENTŲ SAUGOJIMAS IR JŲ TIKRINIMAS**

157. Visi sąnaudas ir pajamas pagal Sutartį patvirtinantys dokumentai turi būti saugomi 10 (dešimt) metų nuo galutinio mokėjimo pagal Sutartį.

158. Tiekėjas privalo suteikti sąlygas Pirkėjui ir kitoms kompetentingoms institucijoms, kurioms ši teisė yra suteikta įstatymais ar kitais teisės aktais, tikrinti projekto įgyvendinimą ir, jei reikės, atlikti išsamų auditą tikrinant apskaitos dokumentus ir bet kokius kitus su projekto finansavimu susijusius dokumentus. Ši teisė tikrinti galioja 10 (dešimt) metų nuo Sutarties įvykdymo.

159. Šiuo tikslu Tiekėjas įsipareigoja sudaryti sąlygas kompetentingų institucijų darbuotojams atvykti į Sutarties vykdymo vietas, taip pat prieiti prie informacinių sistemų, duomenų bazių ir susipažinti su dokumentais, susijusiais su techniniu ir finansiniu projekto valdymu, ir stengtis jiems padėti.

**XXV SKYRIUS**

**ELEKTRONINIS PARAŠAS**

160. Jei Sutartis ar Sutarties vykdomieji dokumentai pasirašomi elektroniniu būdu, jie turi būti pasirašyti kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) (toliau – Reglamentas Nr. 910/2014).

161. Kvalifikuotas elektroninis parašas priimamas šiomis sąlygomis:

161.1. dokumentams pateikti skirtos elektroninės priemonės sudaro galimybes techniškai tvarkyti reikalaujamą kvalifikuoto elektroninio parašo formatą, nustatytą Reglamento Nr. 910/2014 27 straipsnyje nurodytuose įgyvendinimo aktuose. Jeigu dokumentai pateikiami kitokiu elektroninio parašo formatu, į elektroninio parašo arba elektroninio dokumento laikmeną turi būti įtraukta informacija apie esamas patvirtinimo galimybes, kuriomis naudojantis galima būtų internetu neatlygintinai ir asmenims, kuriems pateikiamų dokumentų kalba nėra gimtoji, suprantamu būdu patvirtinti gautą elektroninį parašą kaip kvalifikuotą elektroninį parašą;

161.2. jeigu dokumentai pasirašyti kvalifikuotu elektroniniu parašu, patvirtintu galiojančiu kvalifikuotu elektroninio parašo sertifikatu, kurį išdavė sertifikavimo paslaugų teikėjas, įtrauktas į patikimą sąrašą, sudarytą vadovaujantis Reglamento Nr. 910/2014 22 straipsnyje nurodytais įgyvendinimo aktais, jokie papildomi reikalavimai, kurie trukdytų naudoti tokius parašus, nekeliami.

162. Kvalifikuotu elektroniniu parašu turi būti pasirašyta visa Sutartį sudarančių dalių (dokumentų) elektroninė byla.

**XXVI SKYRIUS**

**KONFIDENCIALUMAS**

163. Visa bet kokia forma ar būdu perduota informacija, net jei ji nėra pažymėta kaip konfidenciali, kurią atskleidžia viena Sutarties šalis kitai Sutarties šaliai, susijusi su šios Sutarties sudarymu, turiniu, vykdymu, yra laikoma konfidencialia informacija, išskyrus informaciją, kuri privalo būti paskelbta Viešųjų pirkimų įstatymo nustatyta tvarka.

164. Sutarties šalys įsipareigoja saugoti ir neatskleisti konfidencialios informacijos jokiai trečiajai šaliai be išankstinio rašytinio kitos Sutarties šalies sutikimo, išskyrus Europos Sąjungos ir Lietuvos Respublikos teisės aktuose nustatytus atvejus.

Specialiųjų sąlygų

3 priedas

**„Tūkstantmečio mokyklų“ programos projektas**

**„Tūkstantmečio mokyklos I“**

**PASLAUGŲ PERDAVIMO IR PRIĖMIMO AKTAS**

\_\_\_\_\_\_\_\_\_\_\_\_\_\_\_Nr. \_\_\_\_\_\_\_\_\_\_\_

(įrašoma data, numeris)

\_\_\_\_\_\_\_\_\_\_\_\_\_\_\_

(įrašoma sudarymo vieta)

|  |
| --- |
| **Tiekėjas:** |
| **Pirkėjas:** Ignalinos rajono savivaldybės administracija |
| **Sutarties Nr.:** |
| **Sutarties pavadinimas:** |

**Tiekėjas** šiuo Paslaugų perdavimo ir priėmimo aktu patvirtina, kad jis suteikė Paslaugas pagal Techninėje specifikacijoje nurodytus reikalavimus ir Pirkėjui perduoda šias Paslaugas:

|  |  |  |  |  |  |
| --- | --- | --- | --- | --- | --- |
| Eil. Nr. | Apibūdinimas | Mato vnt. | Kiekis | Vieneto vertė (Eur be  PVM) | Iš viso vertė  (Eur be PVM) |
| 1. | Stažuotė „[nurodomas stažuotės pavadinimas]“ | Stažuotė | 1 |  |  |
| Iš viso | | | | |  |
| PVM % | | | | |  |
| Iš viso | | | | |  |

Ignalinos Česlovo Kudabos gimnazijos ir Ignalinos rajono švietimo pagalbos tarnybos atstovai patvirtina, kad suteiktos paslaugos atitinka Techninėje specifikacijoje nurodytus reikalavimus.

**Pirkėjas** Paslaugas priima ir patvirtina, kad jos suteiktos laiku ir atitinka Sutartyje ir jos prieduose nustatytus reikalavimus, yra pateikti reikalingi dokumentai. Tiekėjui pretenzijų dėl suteiktų paslaugų nėra.

Už suteiktas paslaugas Pirkėjas įsipareigoja sumokėti Tiekėjui [nurodoma suma su PVM] Eur ([nurodoma suma žodžiais] eurų) sumą Šalių sudarytoje Sutartyje nustatyta tvarka.

Šis aktas pasirašytas dviem vienodą teisinę galią turinčiais egzemplioriais, po vieną kiekvienai Sutarties Šaliai.

[Nurodomas Tiekėjo pavadinimas]

atstovas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė, pareigos)*

Ignalinos Česlovo Kudabos

gimnazijos atstovas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė, pareigos)*

Ignalinos rajono švietimo pagalbos

tarnybos atstovas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė, pareigos)*

Ignalinos rajono savivaldybės

administracijos atstovas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė, pareigos)*

Specialiųjų sąlygų

4 priedas

**(Trišalės atsiskaitymo sutarties forma)**

TRIŠALĖ ATSISKAITYMO SUTARTIS

202.. m. ..........d.

**Perkančiosios organizacijos pavadinimas**

Įmonės kodas

Adresas:

Atsiskaitomosios sąskaitos numeris

(toliau – Pirkėjas)

Tiekėjo pavadinimas

Įmonės kodas

PVM mokėtojo kodas

Adresas:

Atsiskaitomosios (-ųjų) sąskaitos (-ų) numeris (-iai) mokėjimams vykdyti

(toliau – Tiekėjas)

(Jeigu tai jungtinės sutarties veiklos pagrindu veikianti ūkio subjektų grupė, nurodyti, iš kokių ūkio subjektų sudaryta, visų šių subjektų pavadinimus, įmonės ir PVM kodus, adresus, atsakingojo partnerio pavadinimą bei šį partnerį atstovaujančio asmens pareigas, vardą ir pavardę)

**Subtiekėjo pavadinimas**

Įmonės kodas

PVM mokėtojo kodas

Adresas:

Atsiskaitomosios (-ųjų) sąskaitos (-ų) numeris (-iai) mokėjimams vykdyti

(toliau – Subtiekėjas)

Toliau kiekviena šalis atskirai vadinama šalimi, o visos kartu vadinamos šalimis, atsižvelgdamos į tai, kad [Pirkėjas ir Tiekėjas] [įrašyti datą*]* sudarė viešojo pirkimo–pardavimo sutartį Nr. [įrašyti numerį*]* (toliau – Pirkimo sutartis), siekdamos nustatyti tiesioginio atsiskaitymo tvarką pagal Pirkimo sutarties specialiųjų sąlygų [įrašyti punkto numerį*]* punktą, sudarė šią trišalę atsiskaitymo sutartį (toliau – Trišalė sutartis).

I SKYRIUS

SUTARTIES DALYKAS

1. Trišalės sutarties dalykas yra tiesioginio atsiskaitymo su Subtiekėju tvarka ir sąlygos.

**II SKYRIUS**

**ATSISKAITYMO TVARKA**

2. Avansinis mokėjimas nemokamas.

3. Kiekvieno tarpinio mokėjimo suma nustatoma pagal suteiktų paslaugų apimtį ir jos vertę.

4. Subtiekėjas, prieš teikdamas mokėjimo dokumentus Pirkėjui, pateikia Tiekėjui pasirašyti ir patvirtinti tinkamai įformintus Pirkimo sutarties vykdymo dokumentus (po 3 (tris) egzempliorius): suteiktų paslaugų aktą ir Pirkimo sutarties įgyvendinimo ataskaitą (jeigu taikoma).

5. Sutarties šalys susitaria, jog Subtiekėjo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subtiekėjo suteiktas paslaugas yra teisinga, suteiktos paslaugos ir dokumentų įforminimas atitinka Pirkimo sutarties sąlygas.

6. Tiekėjas, gavęs iš Subtiekėjo Pirkimo sutarties vykdymo dokumentus, patikrina juos ir nustatęs, kad dokumentuose pateikta informacija apie Subtiekėjo suteiktas paslaugas yra teisinga, suteiktos paslaugos atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:

6.1. pasirašo ir patvirtina suteiktų paslaugų aktą;

6.2. pasirašo ir patvirtina Pirkimo sutarties įgyvendinimo ataskaitą (jeigu taikoma);

6.3. pateikia Pirkimo sutarties vykdymo dokumentus Pirkėjui.

7. Jeigu Tiekėjas nustato, kad Subtiekėjo pateikti Pirkimo sutarties vykdymo dokumentai yra netinkamai įforminti, pateikti ne visi Pirkimo sutarties vykdymo išlaidas pagrindžiantys dokumentai, dokumentuose pateikta informacija apie suteiktas paslaugas yra neteisinga, suteiktos paslaugos neatitinka Pirkimo sutarties sąlygų ar esant kitų neatitikimų, Tiekėjas turi ne vėliau kaip per 5 (penkias) darbo dienas nuo tokio sprendimo priėmimo dienos raštu informuoti apie tai Subtiekėją, nurodydamas trūkumus ir nustatydamas protingą terminą trūkumams pašalinti.

8. Per Tiekėjo nustatytą terminą Subtiekėjui pašalinus trūkumus, Tiekėjas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Pirkėjui.

9. Pirkėjas ne vėliau kaip per [nurodyti terminą] nuo Pirkimo sutarties vykdymo dokumentų gavimo dienos patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie suteiktas paslaugas yra teisinga, suteiktos paslaugos atitinka Pirkimo sutarties sąlygas, pasirašo suteiktų paslaugų aktą ir kitus dokumentus, jei taikoma, ir pateikia pasirašytus dokumentus (po 1 (vieną) egzempliorių) Tiekėjui ir Subtiekėjui.

10. Jeigu Pirkėjas nustato, kad Tiekėjo pateikti dokumentai yra netinkamai įforminti arba pateikti ne visi Pirkimo sutarties vykdymo išlaidas pagrindžiantys dokumentai, arba dokumentuose pateikta informacija apie suteiktas paslaugas yra neteisinga, suteiktos paslaugos neatitinka Pirkimo sutarties sąlygų ar esant kitų neatitikimų, ne vėliau kaip per 5 (penkias) darbo dienas nuo tokio sprendimo priėmimo dienos raštu informuoja Tiekėją, nurodydamas trūkumus ir nustatydamas protingą terminą trūkumams pašalinti.

11. Per Pirkėjo nustatytą terminą Tiekėjui pašalinus trūkumus ir pakoregavus dokumentus, Pirkėjas ne vėliau kaip per 3 (tris) darbo dienas nuo visų tinkamai įformintų dokumentų gavimo dienos pasirašo suteiktų paslaugų aktą ir kitus dokumentus, jei taikoma, ir pateikia pasirašytus dokumentus Tiekėjui ir Subtiekėjui.

12. Subtiekėjas tik gavęs be išlygų visų šalių suderintą ir pasirašytą suteiktų paslaugų aktą, suformuoja elektroninę sąskaitą faktūrą / PVM sąskaitą faktūrą (toliau – elektroninė sąskaita) ir per sistemą „E. sąskaita“ pateikia ją Pirkėjui.

13. Jei Subtiekėjas pateikia sąskaitą kitomis priemonėmis, Pirkėjas turi teisę tokios sąskaitos neapmokėti.

14. Pirkėjas ne vėliau kaip per [nurodyti terminą, kuris turi būti ne ilgesnis, už Pirkimo sutartyje nurodytą atsiskaitymo terminą] nuo elektroninės sąskaitos gavimo dienos patikrina elektroninę sąskaitą ir, jeigu pateikta elektroninė sąskaita yra tinkamai įforminta, perveda lėšas į Subtiekėjo nurodytą banko sąskaitą.

15. Ne vėliau kaip per 5 (penkias) darbo dienas po kiekvieno kalendorinio mėnesio pabaigos Pirkėjas raštu teikia informaciją Tiekėjui apie per ataskaitinį mėnesį atliktus mokėjimus Subtiekėjui.

**III SKYRIUS**

**PAKEITIMO IR NUTRAUKIMO SĄLYGOS**

16. Visi Trišalės sutarties pakeitimai galioja tik tada, kai jie sudaryti raštu ir pasirašyti šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.

17. Sutarties sąlygų keitimą gali inicijuoti kiekviena Sutarties šalis, pateikdama kitai šaliai atitinkamą prašymą ir jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) darbo dienų ir kitai šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.

18. Trišalė sutartis keičiama šiais atvejais:

18.1. kai keičiamos Pirkimo sutarties sąlygos, turinčios įtakos Trišalės sutarties įgyvendinimui;

18.2. kai keičiamos Subtiekimo sutarties sąlygos, turinčios įtakos Trišalės sutarties įgyvendinimui;

18.3. kitais atvejais.

19. Trišalė sutartis gali būti nutraukiama raštišku šalių susitarimu šiais atvejais:

19.1. kai atsisakoma tiesioginio atsiskaitymo būdo;

19.2. kai nutraukiama Subtiekimo sutartis;

19.3. kai nutraukiama Pirkimo sutartis.

**IV SKYRIUS**

**ŠALIŲ ATSAKOMYBĖ**

20. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos šalies prisiimtų įsipareigojimų įvykdymą.

21. Tiekėjas atsako Pirkėjui už Subtiekėjo prievolių neįvykdymą ar netinkamą įvykdymą, o Subtiekėjui – už Pirkėjo prievolių neįvykdymą ar netinkamą įvykdymą.

22. Pirkėjas ir Subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Tiekėju, pažeidimu.

**V SKYRIUS**

**BAIGIAMOSIOS NUOSTATOS**

23. Nė viena šalis neturi teisės perleisti visų arba dalies teisių ir pareigų pagal šią Trišalę sutartį.

24. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia šalių nuo prisiimtų įsipareigojimų vykdymo, taip pat neturi įtakos kitų Sutarties nuostatų galiojimui. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Trišalės sutarties tikslui ir kitoms jos nuostatoms.

25. Trišalės sutarties šalys susirašinėja lietuvių kalba. Visi pranešimai, sutikimai ir kitas susižinojimas, kuriuos šalis gali pateikti pagal šią sutartį, bus laikomi galiojančiais ir įteiktais tinkamai, jeigu yra asmeniškai pateikti kitai šaliai arba išsiųsti registruotu ar elektroniniu paštu preambulėje nurodytais adresais, kitais adresais, kuriuos nurodė viena šalis pateikdama pranešimą.

26. Sutarties įsigaliojimo data laikoma sutarties pasirašymo diena, jei šalys pasirašo skirtingu metu, Sutarties įsigaliojimo data laikoma paskutiniosios šalies parašo data.

27. Sutartis sudaryta trimis egzemplioriais lietuvių kalba, turinčiais vienodą teisinę galią, kiekvienai šaliai po vieną egzempliorių.

28. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė nurodyta data.

|  |  |  |  |  |  |
| --- | --- | --- | --- | --- | --- |
| **Pirkėjo atstovas** | | **Tiekėjo atstovas** | | **Subtiekėjo atstovas** | |
| Vardas Pavardė |  | Vardas Pavardė |  | Vardas Pavardė |  |
| Pareigos |  | Pareigos |  | Pareigos |  |
| Parašas |  | Parašas |  | Parašas |  |
| Data |  | Data |  | Data |  |

**(Trišalės atsiskaitymo sutarties perdavimo–priėmimo akto forma)**

**PASLAUGŲ PRIĖMIMO–PERDAVIMOAKTAS Nr.\_\_\_\_\_\_**

(data)

|  |  |
| --- | --- |
| Pirkimo sutarties Nr. |  |
| Pirkimo sutarties pavadinimas |  |
| Pirkimo sutarties data |  |
| Trišalės sutarties Nr. |  |
| Trišalės sutarties data |  |
| Tiekėjas |  |
| Subtiekėjas |  |
| Pirkėjas |  |

Šiuo aktu patvirtinama, kad sutarties vykdymo laikotarpiu Subtiekėjas įvykdė savo įsipareigojimus pagal nurodytą sutartį:

|  |  |  |  |  |  |
| --- | --- | --- | --- | --- | --- |
| Eil. Nr. | Apibūdinimas, vieta | Mato vnt. | Kiekis | Vieneto vertė (Eur be  PVM) | Iš viso vertė  (Eur be PVM) |
| 1. |  |  |  |  |  |
| Iš viso | | | | |  |
| PVM % | | | | |  |
| Iš viso | | | | |  |

Šis aktas neatleidžia Tiekėjo bei Pirkėjo nuo likusių jų sutartinių įsipareigojimų pagal nurodytą Sutartį vykdymo.

|  |  |  |  |  |  |
| --- | --- | --- | --- | --- | --- |
| Perdavė Subtiekėjo atstovas | | Patvirtino Tiekėjo atstovas | | Priėmė Pirkėjo atstovas | |
| Vardas Pavardė |  | Vardas Pavardė |  | Vardas Pavardė |  |
| Pareigos |  | Pareigos |  | Pareigos |  |
| Parašas |  | Parašas |  | Parašas |  |
| Data |  | Data |  | Data |  |

\_\_\_\_\_\_\_\_\_\_\_